26/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio polo que se publican as bases para a selección de alumnos para realización de prácticas con bolsa no Arquivo Provincial, Biblioteca Provincial e no Servizo de Patrimonio da Deputación da Coruña, e se abre o prazo de presentación

ANUNCIO POLO QUE SE PUBLICAN AS BASES PARA A SELECCIÓN DE ALUMNOS PARA A REALIZACIÓN DE PRÁCTICAS CON BOLSA NO ARQUIVO PROVINCIAL, NA BIBLIOTECA PROVINCIAL E NO SERVIZO DE PATRIMONIO DA DEPUTACIÓN PROVINCIAL DA CORUÑA E SE ABRE O PRAZO DE PRESENTACIÓN DE SOLICITUDES Expte.: 2017/18916 De conformidade coa Resolución de Presidencia número 29498/2017 de data 22 de setembro de 2017 fanse públicas as seguintes bases: Introdución Esta institución considera prioritarias as funcións de documentación, nos arquivos, bibliotecas e oficinas para o un funcionamento non so eficaz, senón tamén eficiente, que lle permita obter o seu máximo rendemento como Administración provincial, o que redunda nun servizo de calidade ao servizo da cidadanía. Asemade, o labor das persoas documentalistas favorece que a Deputación da Coruña sexa unha administración pública que cumpre co principio de transparencia á cidadanía, criterio relevante que rexe en toda e cada unha das áreas de traballo para que a cidadanía poida acceder á información que emana desta institución así como coñecer en cada momento o estado de calquera procedemento no que sexa persoa interesada. A Deputación Provincial da Coruña está a realizar un esforzo para poñer os seus medios a disposición de persoas Licenciadas en Documentación ou Graduadas en Información e Documentación para que coñezan o labor e experiencia da Deputación no campo arquivístico, bibliotecario e documental coa finalidade de favorecer a súa formación práctica que, en todo momento, estará tutelada polo persoal técnico destes ámbitos. Deste xeito, a Deputación da Coruña quere poñer a súa experiencia ao servizo das persoas interesadas nestas bolsas para contribuír a perfeccionar os seus coñecementos na nobre, necesaria e primordial tarefa da documentación. Primeira.–Obxecto. As presentes bases teñen por obxecto a selección de persoas tituladas españolas e doutros países membros da Unión Europea que estean en posesión do título de Licenciatura en Documentación ou de Grao en Información e Documentación. A dita titulación debe de ser tido obtida no curso académico 2015-2016 ou 2016-2017, preferentemente. En caso de vacante ou ampliación tamén poderán optar as persoas cuxa titulación fora obtida nos anos académicos anteriores ata o curso de 2010-2011, en universidades españolas ou doutros países membros da Unión Europea, neste último caso sempre que fora homologada polo Ministerio de Educación e por resolución definitiva. Segunda.–Número de titulados para seleccionar. Seleccionaranse 14 persoas tituladas, das cales 7 desenvolverán as súas tarefas na Biblioteca Provincial, 4 no Servizo de Patrimonio e Contratación e 3 no Arquivo Provincial. Ademais a presente convocatoria está aberta aos concellos da provincia da Coruña que desexen adherirse. Deste modo, os concellos poden solicitar á Deputación a colaboración de persoas bolseiras, para o cal utilizarase a listaxe de reserva por orde de puntuación que inclúe a aquelas persoas que cumpriron os requisitos esixidos na convocatoria e que non foron seleccionadas nun primeiro momento. Esta mesma listaxe de reserva utilizarase para cubrir as substitucións, por renuncia ou calquera outra circunstancia, tanto na Deputación como nos concellos que se adhiran. A asignación de persoas bolseiras aos concellos da provincia da Coruña será por orden de petición; en caso de igualdade da data de solicitude, será por sorteo. Sempre se respectará na asignación de persoas bolseiras a orde de prelación establecido por puntuación na listaxe de reserva. Coa finalidade indicada no apartado anterior as persoas participantes nesta convocatoria autorizan a Deputación a facilitar os seus datos (nome e apelidos, enderezo, correo eletrónico e teléfono de contacto) aos concellos da provincia da Coruña. Terceira.–Requisitos dos solicitantes. As persoas aspirantes non poderán percibir axuda económica incompatible. Deberán acreditar a Licenciatura en Documentación ou o Grao en Información e Documentación. Cuarta.–Solicitudes: documentación para presentar, lugar e prazo.4.1. Documentación para presentar. As solicitudes presentaranse nun sobre pechado que levará o seguinte título: “Documentación para optar á realización de prácticas con bolsa no Arquivo Provincial, na Biblioteca Provincial ou no Servizo de Patrimonio e Contratación”. Destino do expediente: Servizo de Patrimonio e Contratación. Asemade, indicarase no exterior do sobre o nome e apelidos da persoa solicitante así como o seu número de teléfono de contacto. No interior do sobre incluirase a seguinte documentación: 4.1. A. Documentación obrigatoria para presentar.1. Fotocopia do DNI.2. Certificación académica persoal que acredite dispor dalgún dos títulos esixidos coas cualificacións obtidas, convocatoria e curso. É obrigatorio que na devandita certificación conste a nota media do expediente académico.3. Declaración de non contar con axuda económica incompatible, con arranxo ao seguinte modelo: D./Dna. ………………………………………………………………………………, con DNI núm. ………., DECLARA que non conta con ningún tipo de axudas ou bolsas que sexan incompatibles coas da presente convocatoria para a selección de persoas licenciadas en documentación ou graduadas en información e documentación para a realización de prácticas con bolsa no Arquivo Provincial, na Biblioteca Provincial e no Servizo de Patrimonio e Contratación da Deputación provincial da Coruña”. Data e sinatura 4. Enderezo de correo electrónico a efectos de notificacións.4.1. B. Documentación non obrigatoria pero puntuable.1. Certificación doutros títulos universitarios que, no seu caso, posúa.2. Certificado de dispor do CELGA 3 OU CELGA 4 (sistema de certificación de lingua galega adaptado ao Marco europeo común de referencia para as linguas). 3. Currículum vitae da persoa solicitante e, en especial, dos traballos ou prácticas realizadas e relacionadas coa súa especialidade, acompañada da correspondente xustificación.4. Certificados ou diplomas de cursos, seminarios, xornadas, talleres, congresos, simposios, relacionados co obxecto das presentes bolsas.5. Certificados de idiomas extranxeiros e/ou informática e/ou redes sociais. Admitiráse a presentación da documentación en copia.4.2. Lugar e prazo de presentación. A documentación presentarase no Rexistro Xeral da Deputación ata o día 16 de outubro de 2017. As solicitudes dirixiranse á Deputación provincial da Coruña, Servizo de Patrimonio e Contratación, Avenida do Porto da Coruña, número 2, 15003 A Coruña. Tamén se poderá presentar dentro deste prazo en calquera dos lugares previstos no art.16.4 da Lei 39/2015, de 1 de outubro, do procedemento administrativo común das administracións públicas.4.3. Comunicación de envío mediante correo electrónico. As persoas interesadas deberán remitir ademais un correo electrónico, comunicando a dita presentación, a patrimonio. contratacion@dacoruna. gal O citado correo electrónico debe remitirse dentro do prazo indicado no apartado anterior con arranxo ao seguinte modelo. D./Dna. ……………………………………………………………………………, con DNI núm. ………., número de teléfono de contacto ………………. e con enderezo de correo electrónico a efectos de notificacións ………………, pon en coñecemento da Deputación (Servizo de Patrimonio e Contratación) que con data -- de ------ de 2017 presentou a documentación para optar á selección de persoas licenciadas en documentación ou graduadas en información e documentación para a realización de prácticas con bolsa no Arquivo Provincial, na Biblioteca Provincial e no Servizo de Patrimonio e Contratación da Deputación provincial da Coruña” no seguinte rexistro ou oficina: A) oficina de Correos (dirección e localidade)………….….………… B) ou oficina de rexistro (enderezo e localidade)……………………. Quinta.–Período de prácticas e contía da bolsa. A duración da bolsa será dun ano, desde o 1 de decembro de 2017 ata o 30 de novembro de 2018 ou, en todo caso, a partir da data de incorporación que estableza a Deputación. Poderá ser prorrogada por un ano máis en función do informe favorable dos servizos de Biblioteca, Arquivo Provincial e de Patrimonio e Contratación e da existencia de crédito adecuado e suficiente para o seu financiamento. A Deputación provincial da Coruña aboará a cada unha das persoas bolseiras 900 euros ao mes ou no seu caso a cantidade que se fixe nas bases de execución do orzamento da Deputación, co obxecto de cubrir as necesidades básicas en desprazamentos, manutención e aloxamento. Os pagos realizaranse mensualmente as persoas seleccionadas nas contas bancarias que elas indiquen, coas retencións oportunas correspondentes á Seguridade Social segundo se indica no Real Decreto 1493/2011; co informe favorable do Servizo de Biblioteca, o Arquivo Provincial, o Servizo de Patrimonio e Contratacion e o Servizo de Fiscalización. A Deputación asumirá as achegas empresariais á Seguridade Social. No suposto de que se adhiran os concellos da provincia da Coruña a esta listaxe, o pagamento das bolsas e Seguridade Social corresponderá aos concellos respectivos. Sexta.–Comisión de selección. As persoas participantes nas actividades obxecto das presentes bases serán elixidos por unha comisión de selección formada por: 1.–A directora da Biblioteca Provincial, María Dolores Liaño Pedreira.2.–A xefa do Servizo de Acción Social, Cultural e Deportes da Deputación Provincial da Coruña, Mercedes Fernandez- Albalat Ruiz.3.–A xefa da Sección do Arquivo Provincial, Jose Jonas Suconota Kiraly.4.–A profesora doutora en Humanidades e Documentación da Universidade da Coruña, Ionut Alin Bouman Eboh, e como suplente a profesora da Facultade de Humanidades e Documentación da mesma universidade, Aleyda De Arribas Colodras.5.–Actuará como secretario, con voz pero sen voto, Michelangelo Riubrugent Tuero, o xefe do Servizo de Patrimonio e Contratación da Deputación Provincial da Coruña. Séptima.–Criterios de selección. Serán criterios de selección e de ponderación os seguintes: 1.1.–Expediente académico: Nota media do expediente académico do título universitario con que se concorre á bolsa, ata 10 puntos.1.2.–Formación complementaria: 1.2. a. Experiencia en tarefas bibliotecarias e documentación (excluídas as prácticas curriculares): 0,25 por año, ata un máximo de 1 punto.1.2. b. Master, curso de experto ou especialización universitaria, curso de posgrao e diploma de estudos avanzados, en materia de biblioteconomía e arquivística, organizados por organismos públicos: 0,50 puntos, ata un máximo de 1 punto.1.2. c. Cursos de biblioteconomía e documentación e novas tecnoloxías aplicadas a bibliotecas e arquivos, organizados exclusivamente por organismos públicos, universidades ou asociacións profesionais de bibliotecarios ou documentalistas: ata un máximo de 4 puntos. a) Con acreditación expresa de duración igual ou superior a 100 horas: 0,60 puntos por curso, hasta un máximo de 1,20 puntos. b) Con acreditación expresa de duración igual ou superior a 40 horas: 0,40 puntos por curso, ata un máximo de 1,20 puntos. c) Con acreditación expresa de duración entre 11 e 39 horas: 0,20 puntos por curso, ata un máximo de 1,20 puntos. d) Con acreditación expresa de duración ata 10 horas: 0,10 puntos por curso, ata un máximo de 0,40 puntos. Non se valorarán os cursos que non acrediten as horas lectivas.1.2. d. Cursos de biblioteconomía e documentación e novas tecnoloxías aplicadas a bibliotecas e arquivos, impartidos por outros organismos: ata un máximo de 0,50 puntos. a) Con acreditación expresa de duración igual ou superior a 100 horas: 0,10 puntos por curso, ata un máximo de 0,20 puntos. b) Con acreditación expresa de duración igual ou superior a 40 horas: 0,05 puntos por curso, ata un máximo de 0,15 puntos. c) Con acreditación expresa de duración entre 11 e 40 horas: 0,02 puntos por curso, ata un máximo de 0,10 puntos. d) Con acreditación expresa de duración ata 10 horas: 0,01 puntos por curso, ata un máximo de 0,05 puntos.1.2. e. Asistencia a congresos de biblioteconomía e documentación e novas tecnoloxías aplicadas a bibliotecas e arquivos: 0,05 puntos por congreso, ata un máximo de 0,25 puntos. Presentación de comunicaciones en congresos de biblioteconomía e documentación e novas tecnoloxías aplicadas a bibliotecas e arquivos: 0,05 puntos por comunicación, ata un máximo de 0,10 puntos. Publicacións relacionadas con biblioteconomía e documentación e novas tecnoloxías aplicadas a bibliotecas e arquivos: 0,05 puntos por publicación, ata un máximo de 0,10 puntos. O mesmo mérito valorarase unha soa vez como comunicación, publicación ou asistencia a congresos.1.3.–Outros méritos: Cursos de idiomas extranxeiros, coñecementos de informática e redes sociales: - Idiomas estranxeiros: valorados de acordo coa escala de seis niveis do Marco común europeo de referencia para as linguas (MCERL) elaborado polo Consello de Europa. Soamente se valorará o nivel máis alto que se acredite de cada idioma diferente, ata un máximo de 0,90 puntos por idioma e un máximo total de 2,70 puntos. Nivel A1------0,20 puntos Nivel A2------0,30 puntos Nivel B1------0,40 puntos Nivel B2------0,55 puntos Nivel C1------0,70 puntos Nivel C2------0,90 puntos – Coñecementos de informática: bases de datos, tratamento de textos, follas de cálculo, xestión documental, programas de deseño e tratamento de imaxes, etc.: valoraranse polo número de horas co mesmo criterio que os cursos de arquivos e bibliotecas, ata un máximo de 4 puntos. – Coñecementos ou experiencia en redes sociais, estratexias e dinamización de redes sociais, xustificadas, ata un máximo de 1 punto.1.4.–Cursos de galego: Soamente se valorará o curso máis alto que se acredite, ata un máximo de 3 puntos. Celga 3 ou equivalente………………….2 puntos Celga 4 ou equivalente………………… 3 puntos 1.5.–Outras titulacións: Valorarase do seguinte modo: – Licenciatura ou grao: 2 puntos. – Ciclo superior de formación profesional en materias relacionadas con informática: 1,20 puntos. En caso de empate a orde establecerase atendendo á maior puntuación obtida no expediente académico e, en caso de persistir, á maior puntuación obtida no apartado de cursos de carácter bibliotecario ou documental, ao coñecemento de idiomas e á experiencia, sucesivamente. Oitava.–Baremación. Establécense dous baremos. Un primeiro baremo que se aplicará ao alumnado que obtivo a licenciatura ou o grao nos cursos 2015-2016 e 2016-2017. Un segundo baremo aplicarase ao alumnado que obtivo a súa titulación nos anos académicos anteriores ata o curso de 2010-2011. A listaxe elaborada para a selección das persoas bolseiras, por orde de puntuación, servirá tamén para as substitucións, por renuncia ou calquera outra circunstancia, así como para a ampliación do número de alumnado que acorde a Deputación durante a vixencia destas bases. Novena.–Designación das persoas bolseiras.1.º. Listaxe provisional de admitidos: A proposta da Comisión de Selección, mediante Resolución de Presidencia designaranse a relación provisional das persoas bolseiras seleccionadas e a relación de suplentes por orde de puntuación, que se notificará a todas as persoas solicitantes no enderezo de correo electrónico que tiveran indicado e se publicarán na páxina web da Deputación Provincial. As persoas interesadas poderán presentar alegacións no prazo de 10 días hábiles, que se contarán desde o día seguinte á publicación na páxina web.2.º. Listaxe definitiva de admitidos: Transcorrido o prazo sen que se presenten reclamacións ou, no seu caso, unha vez resoltas, publicarase na páxina web da Deputación a listaxe definitiva de persoas admitidas. Asemade, notificarase por correo electrónico a citada listaxe definitiva a todas as persoas aspirantes. As persoas bolseiras seleccionadas terán un prazo de 5 días naturais contados a partir do día seguinte á notificación para aceptar ou renunciar á bolsa. A devandita confirmación ou renuncia deberá remitila ao enderezo electrónico: patrimonio. contratacion@dacoruna. gal. Transcorrido este prazo sen que a persoa seleccionada contestara, pasará a ocupar o último lugar da lista.3.º. No suposto de que unha persoa bolseira durante o período de prácticas quixera renunciar á bolsa, deberá poñer esta circunstancia en coñecemento da Deputación (no Servizo de Patrimonio e Contratación) cun prazo de preaviso de 5 días naturais, e pasará a ocupar o último lugar da lista.4.º. No caso de baixa dunha persoa bolseira que gozase de prácticas na Deputación, o Servizo de Patrimonio e Contratación comunicará esta circunstancia á seguinte persoa aspirante da listaxe de suplentes para que no prazo de cinco días naturais, contados a partir do día seguinte á notificación, manifeste a súa aceptación ou renuncia á bolsa durante o tempo que resta. En caso de renuncia pasará a ocupar o último lugar da lista. Décima.–Obrigas das persoas bolseiras.1.º. As persoas bolseiras, polo mesmo feito de solicitar estas bolsas, comprométense a aceptar o contido destas bases.2.º. As persoas bolseiras realizarán as prácticas, baixo a coordinación e supervisión do persoal da Biblioteca Provincial, o Arquivo Provincial e o Servizo de Patrimonio e Contratación. No Arquivo cumprirán coas funcións tanto de xestión de documentos electrónicos, como dos documentos do patrimonio documental da institución. – Reclamación de documentación. – Recollida, recepción, control e tratamento das series documentais e conservación das mesmas. – Identificación, valoración, selección e difusión das anteriores. – Organización. – Descrición. – Análise de procedementos. – Incorporación dos esquemas de metadatos. – Así como as demais funcións que lles encomende o titor relacionadas coa materia. Na Biblioteca terán que realizar as tarefas de colaboración seguintes: – Proceso de adquisicións, rexistro e selado. – Organización da colección: descrición bibliográfica, proceso técnico. – Uso e difusión da colección: servizo de préstamo, información, recepción e orientación ao usuario e control de usuarios nas diferentes seccións bibliotecarias. – Avaliación de servizos e tarefas: estatísticas, enquisas, etc. – Extensión bibliotecaria. – Extensión cultural. – Así como as demais funcións que lles encomende o titor relacionadas coa materia. Os traballos de colaboración que deberán realizarse no Servizo de Patrimonio e Contratación son os seguintes: – Xénese, control e tratamento das series documentais que se producen día a día e o seu correspondente arquivo e localización. – Realización de transferencias de documentación ao arquivo central. – Así como as demais funcións que lles encomende o titor relacionadas coa materia.3.º. As persoas bolseiras terán a mesma xornada que o persoal do Arquivo Xeral, da Biblioteca Provincial (que poderá ser de mañá ou de tarde) ou do Servizo de Patrimonio e Contratación.4.º. A Deputación coa finalidade de contribuír á formación das persoas bolseiras e á actualización de coñecementos, poderá realizar cursos ou conferencias de formación, que serán impartidos por persoal da Deputación ou expertos doutras institucións das especialidades contempladas nestas bases, estando as persoas bolseiras obrigadas a asistir.5.º. A Deputación porá ao dispor das persoas bolseiras os medios materiais que precisen para o desenvolvemento das prácticas, ben cos medios dos que xa dispoñe ou mediante a tramitación do correspondente expediente de adquisición, previa a existencia de crédito adecuado e suficiente, a súa fiscalización e a aprobación polo órgano competente.6.º. A Deputación resérvase o dereito de retirar a bolsa no caso de que a persoa bolseira non realizase as actividades de formación en condicións satisfactorias, ou non demostrase suficiente aproveitamento, quedando excluídas da lista.7.º. No caso de que algunha persoa bolseira incumpra as súas obrigas, a Deputación provincial da Coruña poderá revogarlle o seu nomeamento polo tempo que quedase pendente, quedando excluídas da lista. Se fose o caso, a Deputación poderá esixirlle outras responsabilidades que resulten procedentes.8.º. A Deputación incluirá as persoas bolseiras na póliza de seguros de accidente.9.º. O goce das bolsas obxecto desta convocatoria non implica ningunha relación laboral entre as persoas bolseiras e a Deputación Provincial ou os concellos da provincia da Coruña.10.ª. As persoas bolseiras estarán obrigadas a observar absoluta discreción en todo o que se refire aos asuntos, feitos ou informacións dos que tivesen coñecemento durante o período da bolsa observando a normativa de protección de datos persoais e baixo cláusula de confidencialidade, asinando o correspondente compromiso de confidencialidade. Non deberán comunicar baixo ningunha forma documentos ou informacións que non fosen feitos públicos a persoas que non estivesen autorizadas para ter coñecementos dos mesmos. Seguirán sometidos a esta obrigación despois de finalizar a súa bolsa. Décimo primeira.–Prazo de inicio das prácticas. O prazo de inicio das prácticas será con efectos desde o 1 de decembro de 2017 ou, no seu caso, a partir da data de incorporación que estableza a Deputación. Décimo segunda.–Xustificación do cumprimento da finalidade da bolsa. A persoa bolseira, dentro do mes seguinte á finalización do prazo fixado para a terminación da acción formativa, deberá presentar memoria das actividades realizadas e programa seguido durante o goce da bolsa. O responsable da unidade ou o titor da acción formativa, expedirá un informe sobre a actividade desenvolvida pola persoa bolseira a partir do cal se realizará o certificado correspondente que lle será entregado a persoa bolseira. El presidente de la Diputación Provincial de A Coruña El Secretario, Valentín González Formoso Jose Luis Almau Supervía